الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في اللقاء الثاني من قصة ادم عليه السلام. نتناول الفوائد الايمانية والتربوية. مش هدفنا قوي ان احنا نسرد
بطريقة السرد القصصي المعروف ولكن احنا نقف على ما يصلح به القلب وما ينفعنا آآ في الدنيا وما ينجينا في الاخرة. وهذا هو المقصد الاساسي من دراسة اي قصة زكرها الله في كتابه او زكرها النبي
عليه الصلاة والسلام في سنته آآ العبرة بالفوائد العبرة بالعمل العبرة بماذا خرجنا؟ عشان كده قصص القرآن والامثال لا يعقلها الا العالمون. وتلك الامثال نضربها للناس وما يعقلها الا العالمون. فازا كان الامثال لا يعقلها الا العالمون
كيف الحال بالقصص هو اعظم وهو اكبر وهو يعني اعلى في الفوائد من من الامثال. المرة اللي فاتت وقفنا عند بعض الفوايد من خلق ادم الرد على آآ داروينيين والكلام على الفطرة السوية من خلق رجل ذكر وانثى والرد على دعاوى
والشزوز الجندرية او الدور الاجتماعي اللي الناس بيتكلموا فيه خلونا النهاردة نطلع لمشهد تاني معروف من قصة ادم عليه السلام هو مشهد ان بعد ما ربنا خلق ادم نفخ فيه من روحه سبحانه وتعالى
امر الله تعالى الملائكة ان تسجد لادم فازا سويته ونفخت فيه من روحي فقاعوا له ساجدين فسجد الملائكة كلهم اجمعون الا ابليس ابى ان يكون مع الساجدين. اللي حصل ان الملائكة لما رأى تكريم الله تعالى لادم
مع امر الله سبحانه وتعالى لهم بالسجود لادم. السجود هنا طبعا سجود تكريم مش سجود عبادة وكان في قبل الاسلام كان ده مشروع فيمن كان قبلنا زي ما سجد يعقوب ليوسف
في نهاية القصة وخروا له سجدا. ايه السجود ده؟ ده بيسموه سجود تكريم. يعني كان زمان لما واحد حب يكرم واحد او يبين ان هو بيعزه قوي او ان هو له قدر عنده كان
اسجد له لكن ده خلاص في الاسلام انتهى لقول النبي عليه الصلاة والسلام لو كنت امرا احدا ان يسجد لاحد لامرت الزوجة ان تسجد لزوجها لعظم حقه عليها لكن موضوع سجود التكريم حتى نسخ في الاسلام علشان ما يكونش مدخل لسجود العبودية. والاسلام قفل الابواب في موضوع الشرك ده زي ما هو
معروف الشاهد يعني ان ربنا امر الملائكة. طب ايه علاقة ابليس بالقصة بقى؟ ما ابليس اصلا مش من الملايكة اه ابليس كان كما يقولون كان اعبد الجن. اعبد الجن وربنا رفع درجته لدرجة انه رفعه الى
منزلة الملائكة فصار يعبد الله مع الملائكة وصار بيتعامل معاملتهم عادي فلما امر الله الملائكة ان تسجد لادم كان هذا الامر يشمل ابليس ما يجيش واحد بقى يقول طب هو زنبه ايه هو ربنا قال للملايكة
اه ما تحاولش تبرر للشيطان مبرر هو نفسه ما برروش. يعني الشيطان بعد كل اللي عمله وكل العك اللي عكه ما كانش من اجاباته ان هو هو الامر ده لي انت قلت للملايكة. لأ
ابليس يعلم تماما ان الامر موجه كما هو موجه للملايكة ان هو مش للملايكة بس انما هو ايضا لابليس وهو عارف كده. فيعني ده اعتراض سخيف ابليس نفسه ما اعترضش الاعتراض دوت
فقال وربنا قال له كده. قال ما منعك الا تسجد اذ امرتك. اذ ايه؟ امرتك. رغم ان هو قال للملائكة بس خلاص طالما قلت الملائكة ابليس اعلم ان اي امر الملائكة هو امر لي بالتبعية
فكل سجد الا ابليس. ابى واستكبر وكان من الكافرين. وهنا لنا كزا وقفة اولا لماذا لم يسجد ابليس ابليس ربنا بين انه ابى واستكبر واستكبر وبين ان السبب هو الحقد والحسد على ادم عليه السلام انه كرم
وقال لم اكن لاسجد لبشر خلقته من صلصال من حمل مسنون. وفي وفي السورة قال خلقتني من نار وخلقته من طين وفي قال اسجد لمن خلقت الطين؟ قال ارأيتك هذا الذي كرمت علي. لان اخرتني الى يوم القيامة لاحتنكن
حريته الا قليلا ظهر جدا جدا ان السبب في عدم سجود ابليس هو الحسد والكبر والحقد على ادم عليه السلام. وده اللي بيخلينا آآ اه نقف هنا وقفة اولا. هو ازاي ابليس حصل منه كده؟ انا لسه قايل لكم ان هو كان اعبد الملائكة اعبد الجن. تمام؟ طيب وليه ليه
حصل كده وليه مرة واحدة الموضوع حصل كده؟ وازاي ابليس من اعبد الجن صار ملعون مطرود مرجوم يعني اسوأ يعني اهل النار ابليس ازاي يتنقل النقلة دي النقلة دي يا جماعة ما بتحصلش في لحظة واحدة. وانما النقلة ديت بتكون بسبب مرض دفين في القلب. مرض دفين في القلب. ابليس
ما كانش ما حصلوش الكبر في اللحزة اللي امر بها بالسجود لادم. ابليس لا شك ان هو كان عنده كبر اصلا موجود في من قبل الامر دوت وانما الامر ده طلع بس الكبر مش اوجده
تقول لي طب فين التكبر ده؟ ما هو كان اعبد الجن؟ ما هو طبيعي اي واحد عنده كبر لو انت بتعامله كويس مش هيبان عليه حاجة. لان انت بتعامله كويس. الكبر ما بيبانش وانت بتعاملني كويس
لو انا متكبر والناس كلها بتحترمني وبتسقف لي بتقوم لي ما هبان ان انا لطيف وجميل لكن تعال كده كلمني مسلا مش كويس. تعال كده حطني في مكان مش مكانتي. تعال كده قعدني في قعدة مش مش مناسبة لي
هيبان كل حاجة بقى. هيبان كل الامراض هتطفح فيك مرة واحدة. فاللي عايز اقوله ان ان ابليس لأ الكبر موجود لكن هو ما كانش بيتعامل معه. ده رسالة لكل حد عنده مرض دفين
ممكن يكون واحد فينا ملتزم وتمام بس هو عنده كبر تعرفوا فين مش هتعرفوا الناس بتقول لك يا شيخنا وبتقول لك يا استازنا وبتقول لك حضرتك مش هتعرفه هتعرفوا لما يجي واحد اقل منك ينصحك
تقبل النصيحة ولا بتردها وبتزعل اوي ازاي واحد زي ده يكلمني كده عشان كده النبي عليه الصلاة والسلام بين ايه هو الكبر قال الكبر بطر الحق وغمط الناس. بطر الحق يعني رد الحق. يبقى انت جاي لك الحق بس جالك من واحد اقل منك
جالك بطريقة مش مناسبة قوي. فرحت انت رديت الحق كبرا وغمط الناس احتقار الناس. مين ده عشان يكلمني؟ انت مين اصلا؟ انت ابن مين عشان انت اصلا انت ما ينفعش ان انت تنصحني انت تعرف مكانك اعرف موقعك
الحياة ده آآ ده سورة الكبر فالكبر ده مش هيبان الا وانا الا لما حد ينصحني حد يكلمني بطريقة مش مناسبة لي. فابليس طول الفترة دي بيتعامل معاملة باشا. بيتعامل
معاملة ممتازة. يتعامل معاملة راقية فبالتالي عمر ما الكبر هيبان المشكلة بقى ان ابليس ما حاولش يعالج الكبر دوت وزن ان هيفضل المرض ده دفين ومش هيطلع علي ابدا. دي رسالة لكل واحد عنده مرض دفين عندك حسد
عندك حقد عندك كبر عندك رياء خلي بالك اتعامل معه بسرعة حاول تعالجه بسرعة حاول تقف معه بسرعة احسن يحصل موقف زي اللي حصل ابليس لا قدر الله بوم تطفح كل حاجة في وقت لا ينفع الندم. ابليس كل اللي حصل ان الامر بالسجود لادم طلع المرض بس مش اوجد
فانفجر المرض ده وانفجار رهيب لان هو كان كبير جدا في نفسه واحد وصل لمنزلة الملائكة بالتالي ممكن ده يسبب له انكسار لله وتواضع وممكن يسبب له كبر. ابليس كان من النوع التاني اللي النعم
دير التقدير خلاه يوصل للايه؟ للكبر. ولزلك الكبر يا جماعة هو اقبح الزنوب على الاطلاق وربنا سبحانه وتعالى لا يقبل ان يكون في قلب عبد ذرة من كبر. ليه؟ لان الكبر
اول معصية عصي بها الله سبحانه وتعالى. مش اول معصية ان ان ابليس رفض السجود لادم. لا اول معصية هي الكبر نفسه. لان قبل كده كان فيه كبر في قلب ابليس. فابليس ابى واستكبر
لزلك من كان في قلبه مثقال ذرة من كبر لا يدخل الجنة قال الكبرياء ردائي والعظمة ازاري من نازعني فيهما ادخلته في النار ولا ابالي ابليس كبر. انت بتكبر على اساس ايه
على اساس ان هو شايف نفسه افضل من ادم عليه السلام وربنا بين ان ادم مكرم على الجن. يعني خلق الانس اكرم من خلق الجن وادم مكرم على ابليس. وربنا قال كده. بين ان طالما امر امر حد يسجد لحد يبقى اكيد المسجود له اللي هو ادم اكيد اكرم ممن
ممن سجدوا له ده كلام ربنا. وده حكم ربنا. اللي المفروض عادي يتقابل بالتسليم وان انت خلاص الله والاعلم. الله اعلم بمن اتقى اعلم بمن هو اكرم لكن ابليس اعترض على حكم الله سبحانه وتعالى
اعترض ويا ريته يعني بيستفهم مسلا زي الملايكة مقالة لما قالت باستفهام اتجعل فيها من يفسد فيها؟ كان ممكن ابليس يسأل طب انت ليه بتأمرني ما عنديش اعتراض بس عايز افهم. يا ريته حتى عمل كده
لكن ابليس كمان رد رد آآ من دماغه بهواء فقال بتقديره هو خلقتني من نار وخلقته من طين هو اصلا رد امر ربنا اللي هو امر مباشر بقياس في دماغه
كده بيقولوا العلماء بتوع الاصول لا قياس مع النص ما ينفعش يبقى فيه نص بيقول لك ده حرام فانت تقول لا ده حلال قياسا على كزا. قياسا ايه؟ باقول لك نص خلص. ما فيش قياس طالما فيه نص. فهو ابليس عمل قياس ويا ريته قياس صحيح
ده عمل قياس بيسموه قياس فاسد. يعني ايه قياس فاسد؟ يعني معاييره فاسدة. يعني حتى عند التأمل آآ هو ابليس حجته ايه؟ بيقول انا انا ما اسجدش النار ما تسجدش للطين ليه
النار اكرم من الطين. مين قال كده؟ يعني حتى لما تيجي تفكر بالراحة كده هو اصلا النار اكرم من الطين ده فيه كزا مشكلة غلط تماما اولا النار غالبا ضرر
والطين كله خير النار فيها الطيش يعني عدم الاستقرار الطين فيه السكينة يعني يعني كل صفات الطين فعلا افضل من صفات النار تقريبا. يعني حتى القياس اللي قاسه قياس فاسد. وده بيرجعنا لنقطة تربوية مهمة. ان احيانا الانسان بيبقى فيه حكم لله سبحانه وتعالى. كل واحد
في ناس بيبصوا للحكم ده من زاوية واحدة. هو ممكن قاعد يقول ايه مسلا الحجاب؟ طب ما الحجاب ده بيضيق على المرأة شايف الحجاب ده مش كويس الحجاب ده بيحررني في الحر بيتعبني. في الصيف بيتعبني فيبقى ازا الحجاب مش كويس. الحجاب ده تقييد للحرية
فازا الحياء كل واحد بيبص لنقطة زاوية صغيرة جدا. وعلى اساسها يرد امر ربنا. ويفترض ان هو كده العبقري اللي ايه؟ اللي بيقول ان ما فيش حكمة من الحجاب طالما بيغطي طالما بيحرر
ونسى الاف المصالح اللي ممكن نتكلم عنها في مسألة زي كده. انا بتعلم وبتربى من الموقف ده ان ما ينفعش ان انت بعقلك كده تروح قايس مصلحة معينة وتروح رادد امر ربنا عشان المصلحة المتوهمة اللي في عقلك ديت
تأكد دائما ان امر الله هو هو الحكمة. وان وان خفيت عليك الحكمة برضو ما ينفعش ان انت ترد امر الله. فضلا ان انت ترد امره بوهم في دماغك ما لوش اي ايه اعتبار. فالله سبحانه وتعالى هو الذي احاط بكل شيء علما. علشان اقول ان انت تقول لربنا اه
الصح كزا او المفروض كزا يبقى لازم يكون عندك علم ربنا وما فيش حد فينا عنده علم ربنا يبقى بالتالي المنطق بيقول ان انت تستسلم استاز هند من له العلم
والحكمة. الحاجة التانية اللي زهرت في ابليس الحسد. الحسد والحسد ده دمار يا جماعة دمار شامل ليه؟ الحسد يا جماعة ما بيحرقش الا الحاسد ليه؟ لان الحسد في الاخر رزق ربنا لن يمنعه احد
ما يفتح الله للناس من رحمة فلا ممسك لها. وما يمسك فلا مرسل له من بعد. الحاسد بيحرق نفسه وبيتحرق لما بيشوف كل نعمة ربنا بينعم بها العبد الحاسد بيحترق في كل مشهد من هزه المشاهد. فهو الحاسد هو عبارة عن نار في الحقيقة هي بتحرق نفسه فقط
ورزق الله لن يمنعه احد. سبحان الله! الحاسد في الحقيقة هو مش معترض على المحسود هو معترض على الله سبحانه وتعالى لان الحقيقة اللي ادى الناس واللي اكرم الناس واللي اصطفى ادم واللي اختار محمد صلى الله عليه وسلم هو الله
لزلك ربنا بيقول لما قالوا لولا نزل هزا القرآن على رجل من القريتين عزيم ربنا قال ايه؟ قال اهم اهم يقسمون رحمة ربك هم اللي هيقولوا مين ومش مين. يبقى انت لما بتعترض ان ربنا ادى فلان او ليه ربنا ادى فلان وولاده؟ ما ادانيش ولاد؟ ليه فلانة بتخلف وانا ما بخلفش؟ ليه فلانة عندها
وانا عندي بنات ليه فلان ده وصل وانا ما وصلتش ليه فلان ربنا اداله فلوس وانا متبهدل ومش لاقي ياكل في ايه انت تعترض على من هو زنبه ايه؟ هو ما له هذا المنعم عليه؟ هو واحد ربنا ادى له هبة او اشتغل واجتهد يعني في النهاية
هو ما لوش علاقة بالموضوع انت لما بتقعد تقول تحسد فلان انت مش بتحسد فلان. انت تعترض على الله هم يقسمون رحمة ربك نحن قسمنا بينهم معيشة في الحياة الدنيا ورفعنا بعضهم فوق بعض درجات ليتخذ بعضهم بعضا
سخرية. الحسد هو اللي دمر اليهود. وخلاهم كفروا بالنبي عليه الصلاة والسلام. الحسد هو اللي خلى قريش تكفر النبي عليه الصلاة والسلام في اول الامر الحسد هو الاحرق ابليس وطرده من الرحمة الحسد هو اللي خلى ابن ادم يقتل الابن التاني لادم بسبب الحسد
الحسد مرض رهيب يحرق ويدمر. وفي النهاية لو كان الحاسد بس اهتم بنفسه وطلب من الله. يا اخي اللي اداه يديك اطلب من الله ما فائدة الحسد يعني؟ اطلب من الله الذي اعطاه يعطيك
او لو انت مقصر في حاجة اعملها. يعني انت عندك حاجتين. اللي خد نعمة ده اما خدها هبة محض من الله يعني هو ما كانش في ايده حاجة واحد بيرزق بصبيان مسلا
انت عايز صبي هو ما له يعني اطلب من ربنا يعني او عملها باجتهاد يعني اجتهاد ووصل لواحد زاكر وجاب درجة كبيرة واحد اجتهد في الشغل وصل. ما تجتهد زيه
يعني مازا ينفعك الحسد؟ لو ربنا خد منه النعم كلها انت استفدت ايه شيء عجيب والله لما ابليس تكبر وحسد كانت النتيجة ايه قال وان عليك اللعنة الى يوم الدين
وان عليك لعنتي الى يوم الدين. الطرد من رحمة الله سبحانه وتعالى. بس مش طرد عادي. طرد الى يوم الدين. حسمت المسألة. علم الله لن يتوب ابدا. لن يتوب ابدا. وفعلا هو لم يتب ولم يعتزر من يومها ولن يعتزر
تمام؟ فسبحان الله يعني اللعن الطرد من رحمة الله سبحانه وتعالى. الحزر كل الحزر من كل عمل يتسبب لك في اللعن. اللعن ده يا جماعة اسوأ عقوبة على الاطلاق. يعني ربنا لما اختار لابليس العقوبة اختار له اللعن
قال وان عليك اللعنة الطرد من رحمة الله سبحانه وتعالى. اي نص في الكتاب والسنة تسمع فيه كلمة لعن اهرب منه كانك بتهرب من لان ده اسوأ شيء. يعني لما تسمع معصية فيها لعن اعرف ان دي وصلت اقصى حاجة. ان اللعن ده كان كان لابليس
فتخيل ان انسان عمل حاجة استوجبت اللعن باقول لك لما ابليس ابى واستكبر اتلعن طب ايه هي ايه ايه حجم المعصية دي اللي اتقال عليها فيها لعن النبي عليه الصلاة والسلام لعن لعن اقوام. زي مسلا النبي عليه الصلاة والسلام
آآ لعن آآ مسلا الايه؟ الواصلة والمستوصلة والواشمة والمستوشمة اللي بتحط الوشم اللي بتصل شعر اللي بتحط شعر كده بتاع اللي بيعمل وشم في لعن النبي عليه الصلاة والسلام النائحة اللي بتقعد بقى ايه تنوح وتصوت وتلطم لما يموت لها حد. تمام؟ لعن في
خمر عشرة عشرة ساقيها والمحمول لي وحاملها وشاربها وعاصرها ومعتصرها عشرة لعنوا في الخمر. تمام لعن النبي عليه الصلاة والسلام الراشي والمرتشي والرائش بينهما فمعاصي كل معصية في الشرع تجد بس قربت من حتة اللعنة دي اهرب منها كانك بتهرب من اسد. تمام
لعن الله المحلل والمحلل له. كل بقى كلمة لعن دي يعني تأكد يعني المسألة رهيبة جدا. تمام؟ آآ اكل الربا موكل الربا. لعنوا لعن الله اكل الربا وموكله. تمام؟ وشاهديه
كاتبه كل دول ملعونين. اوعى تاكل ربا. اوعى تعمل وشم تمام؟ اوعي تعملي وش اوعى انك انت نوحي على ميت تقعد تلطمي وتصوتي والكلام دوت. تمام؟ ابتعد جدا عن الخمر المخدرات كل ده فيه لعن كل ده فيه لعن
هذه مصائب سوداء ان حد يضع نفسه في معصية ورد فيها كلمة ايه؟ لا عندي. لعن دي بالنسبة لك خط اسود مش احمر. لا تقترب من هزه المعصية ابدا. سبحان الله يعني وان عليك اللعنة الى يوم الدين. وآآ ابليس توعد سبحان الله! قال قال
بعزتك لاغوينهم اجمعين كده قال الا عبادك. منهم المخلصين فربنا قال له كده. قال ان عبادي ليس لك عليهم سلطان. وكفى بربك وكيلا قال فمن تبعك منهم لان جهنم منكم اجمعين. لكن ربنا بين ان ابليس فيه صنف
ما لوش سلطان عليه فعلا. عباد الله عباد الله الذي فرغ قلبه لعبيدة الله سبحانه وتعالى. الذي اقبل على الله بكليته يريد وجه الله سبحانه وتعالى المخلصين هؤلاء هم المخلصين
كما قال سبحانه وتعالى عن يوسف عليه السلام انه من عبادنا المخلصين. وفي قراءة من عبادنا المخلصين. فجمع بين العبودية والاخلاص فلما يتحقق في قلب انسان صدق العبودية لله. مع صفاء الاخلاص لله لا يكون للشيطان عليه سبيل. ما يقدرش عليه. ان عبادي ليس لك عليهم سلطان
لك اشرف شيء للانسان ان يكون عبد لله. اشرف مقامات الانبياء العبودية نعم العبد انه اواب. الحمد لله الذي انزل على عبده الكتاب سبحان الذي اسرى بعبده ليلا وعباد الرحمن الذين يمشون على الارض ايه؟ هونا. فصفة العبودية هي اشرف صفة
ينالها الانسان وانه لما قام عبد الله يدعوه كادوا يكونون عليه لبدا. كل ما انت تحقق العبودية وتفرغ قلبك لعبودية الله سبحانه وتعالى فقط صدق الاخلاص لله سبحانه وتعالى تأكد ان الشيطان ليس له سبيل وليس له سلطان عليك. اما تطلع من عباءة العبودية او يمتلئ قلبك بالامراض
تمكن منك الشيطان وده اللي بيسيطر عليه وده اللي بيكون من جنده. نسأل الله السلامة والعافية. ابليس طلب من ربنا طلب غريب قال انزرني الى يوم يبعثون. قال له اديني مهلة عايز اخد بقى ايه عايز اديني عمر لغاية يوم القيامة. ابليس اللي هو حضر المشهد ده
لسه موجود لغاية دلوقتي وهيفضل الى يوم القيامة. ان ربنا قال قال فانك من المنظرين. انك من المنظرين. الى يوم الوقت المعلوم. ربنا استجاب لطلب ابليس لكن ادى له ايه؟ ادى له دنيا. ادى له عمر
قاعدة كون ربنا اداك شيء دنيوي اداك مال بانون اداك عمر الدكوى اي حاجة دنيوية. مش معنى كده ان انت كريم عند الله والا فربنا ادى ابليس اللي ما ادهوش لحد
بس امر دنيوي ادى له عمر لكن الفكرة مش في العمر الفكرة مش في كمية المال الفكرة مش في كمية الابناء وما اموالكم ونعوذكم بالتي يقربكم عندنا زلفى. الا من امن وعمل صالحا
قال سبحانه وتعالى فلا تعجبك اموالهم ولا اولادهم تمام؟ انما يريد الله ليعذبهم بها في الحياة الدنيا وتزهق انفسهم هم كافرون ولما ربنا قال فاما الانسان اذا ما ابتلاه ربه فاكرمه ونعمه فيقول ربي اكرمك
واما ازا ما ابتلاه فقدر عليه رزقه فيقول ربي اهنا ربنا لي كلا. يعني الكلام ده كله غلط. انا مش ضروري اكون اكرمتك لان انا اديتك الايه؟ الدنيا. فقاعدة مهمة جدا ربنا ادى ابليس عطية دنيوية ما ادهاش لحد
هو ابغض الخلق اليه ازا القاعدة اللي بنطلع بيها ان الله يعطي الدنيا لمن يحب ولمن لا يحب ولكن لا يعطي الاخرة الا لمن يحب. فازا اردت ان تعرف مقامك فانزر اين اقامك. ازا اردت ان تعرف قدرك عند
عند الله فلا تنزر الى العطاءات الدنيوية فقط ولكن انظر الى ما اعطاك الله من الامور الاخروية. اداك قد ايه صلاة وحب اداك قد ايه تقوى وحب تقوى اداك قد ايه قرآن وفهم وعلم اداك قد ايه ورع وديانة اداك اد ايه في لبسك وفي حجابك
صلاتك في ادبك في حيائك في اخلاق. ان ربنا قسم الاخلاق كما قسم الارزاق فربنا رزقك قد ايه من عمل الاخرة. هو ده اللي اقدر اقيم به كرامتك عند الله سبحانه وتعالى. اما ان انت تقيم كرامتك عند الله ان ربنا اداك دنيا
اداك فلوس كتير او اداك اموال كتير والله ادى فرعون اكتر منك وادى قارون اكتر منك. وادى يعني ابليس عمر اطول منك فليست العبرة بالعطاء الدنيوي وانما العبرة بالعطاء الاخروي. هؤلاء هم اهل كرامة الله سبحانه وتعالى. وبكده نكون النهاردة وقفنا مع مجموعة
من الثمرات والفوائد من قصة ادم عليه وعلى نبينا الصلاة والسلام. هنكمل معكم في الحلقة التالتة فوايد كتير معنا. ربنا يبارك فيكم ويتقبل منكم منكم صالح الاعمال. سبحانك اللهم ربنا وبحمدك اشهد ان لا اله الا انت استغفرك واتوب اليك. السلام عليكم ورحمة الله